সব সত্যের প্রকাশ জরুরি নয়... | কিছুমিছু | Jugantor
রবিবার, ০২ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
দুটি পাতা একটি কুঁড়ি
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
ভিডিও
শোকগাঁথা হলি আর্টিজান
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
দুটি পাতা একটি কুঁড়ি
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ভিডিও
শোকগাঁথা হলি আর্টিজান
ফিচার
দ্বিতীয় সংস্করণ
বিচ্ছু
কাজের চাপ কমাতে ভবিষ্যতে বিসিবির সভাপতি নয়; পরিচালক হয়ে থাকতে চাই: নাজমুল হাসান পাপন
হোম
কিছুমিছু
মোকাম্মেল হোসেন    |
প্রকাশ : ০৯ জানুয়ারি, ২০১৭ ১৪:২৯:২৩ | অাপডেট: ০৯ জানুয়ারি, ২০১৭ ১৪:৩৩:২০
প্রিন্টঅঅ-অ+
সব সত্যের প্রকাশ জরুরি নয়...
জানালা দিয়ে হু-হু করে বাতাস ঢুকছে। সামনের সিটে বসা কেশবতী এক তরুণী। বাতাস কেশবতীর কেশ নিয়ে খেলা করছে। সমুদ্রতটে আছড়ে পড়া ঢেউয়ের মতো তার মাথার খোলা চুল কিছুক্ষণ পর পর আমার নাকের ওপর এসে পড়ছে। প্রতিটি ফুলের সুবাস আলাদা। প্রত্যেক রমণীর চুলের ঘ্রাণও কি আলাদা? এ প্রশ্নের মীমাংসা করা কঠিন। কারণ এ ব্যাপারে আমার অভিজ্ঞতা খুবই সীমিত। প্রাচীনকালে অভিজাত শ্রেণীর রমণীরা রূপচর্চা ও কেশচর্চায় বিভিন্ন ভেষজ সামগ্রী ব্যবহার করতেন এবং গোসলের পর ধূপের ধোঁয়া দিয়ে ভেজা চুল শুকাতেন। আজকাল বাজারে নারীজাতির রূপচর্চা ও কেশচর্চার জন্য নানা প্রকার আধুনিক প্রসাধন, উপটান, শ্যাম্পু, কন্ডিশনার ইত্যাদির পাশাপাশি চুল শুকানোর জন্য বৈদ্যুতিক যন্ত্রপাতির উদ্ভব ঘটেছে। সামনে বসা তরুণী আজ চুল পরিচর্যায় কী উপকরণ ব্যবহার করেছে- জানতে চাওয়া বোধহয় ঠিক হবে না। কারও ব্যক্তিগত বিষয়ে মাথা মোটা ভেড়ার মতো ঢুস না মারাই ভালো। হিতে বিপরীত হতে পারে।

চুলের খেলা দেখতে দেখতে হঠাৎ একটা পাকা চুল আবিষ্কার করলাম। কালো চুল সাদা হতে থাকলে কী নারী, কী পুরুষ- সবারই মন খারাপ হয়। চুল পেকে যাওয়া মানে বয়স বেড়ে যাওয়া। মানুষ চায় না তার বয়স বাড়–ক। তারপরও বয়স বাড়ে। অবধারিত নিয়তি একসময় তাকে টেনে নিয়ে যায় জীবনের প্রান্তসীমায়, যেখানে ওৎ পেতে থাকে মৃত্যু। ইমাম গাজ্জালিসহ (রহ.) আল্লাহর নেককার বান্দা পীর-দরবেশ, অলি-গাউস-কুতুব এবং সুফি-সাধক ও অন্য আশেকানরা মৃত্যুকে বিবেচনা করেন বন্ধুর সঙ্গে পরম কাক্সিক্ষত মিলনের সেতুবন্ধ হিসেবে। তাদের কাছে মৃত্যু মানে বন্ধুর দিদার লাভ। এ বন্ধু হচ্ছেন স্বয়ং আল্লাহপাক। কিন্তু আমরা সাধারণরা মরতে চাই না। আমাদের মৃত্যভয় প্রবল। ফুল-ফল-ফসলে সুশোভিত এ পৃথিবী অপরিবর্তিত-অমলিন থাকবে, অথচ আমি মলিন হব, আমার দেহ মাটির খোরাক হবে- ভাবলেই হৃদয়ে দীর্ঘশ্বাসের উথাল-পাথাল ঢেউ ওঠে। তাই তো এলোপ্যাথি, হোমিওপ্যাথি, ইউনানি, আয়ুর্বেদিক সব গুলে খেয়ে শেষতক হাসপাতাল-ক্লিনিকের আইসিইউ পর্যন্ত নাকে অক্সিজেনের নল লাগিয়ে হলেও বেঁচে থাকার প্রচেষ্টা চলে। সচ্ছল, সামর্থ্যবান ও বিত্ত-বৈভবের অধিকারীদের কথা বাদ দিলাম। যে মানুষটির মাথার ওপরে আচ্ছাদন নেই, পেটে ভাত নেই, পরনে কাপড় নেই- তার বেঁচে থাকার আকুতিও প্রবল। যখন কোনো স্বামী বলে- স্ত্রীর প্রতি তার ভালোবাসা অপরিমেয়, সে হয়তো মিথ্যা বলে না। যখন কোনো প্রেমিকা বলে- প্রেমিকবিহনে তার জীবন অর্থহীন, সে হয়তো সত্য কথাই বলে। যখন কোনো সন্তান বলে- মা’বাবার জন্য তার ভালোবাসা সীমাহীন, তার মধ্যেও হয়তো কোনো খাদ থাকে না; অথবা কোনো বোন যখন বলে- ভাইকে সে প্রাণের অধিক ভালোবাসে, সেখানে কোনো ছলচাতুরি নাও থাকতে পারে, তবে আমার বিবেচনায় মানুষের নিখাদ ভালোবাসা আবর্তিত হয় তার যৌবনকে ঘিরে। মানুষ আসলে সবচেয়ে বেশি ভালোবাসে তার যৌবনকে। তারুণ্যকে। যৌবন হচ্ছে জীবনের প্রতীক। বার্ধক্য মানেই মৃত্যু-সন্নিকট। সামনের সিটে বসা তরুণীও জীবনচক্রের অবিনাশী এ নিয়মের ব্যতিক্রম নয়। তাকে যদি বলি, আপনার মাথায় পাকা চুল দেখতে পাচ্ছি- এতে সে শুধু মন খারাপ নয়, ক্ষেপেও যেতে পারে। ক্ষেপে গেলে বিপদ। তরুণীর চিৎকার শুনে বাসের সব যাত্রী সেকেন্ডের ব্যবধানে আমার বিপক্ষে দাঁড়িয়ে যাবে। রাস্তাঘাট, অফিস-আদালতে রূপবতী নারীর পক্ষ নিয়ে রণমূর্তি ধারণ করা উৎসাহী লোকজনের অভাব পড়ে না। সে রকম পরিস্থিতি সৃষ্টি হলে আমার পরিধেয় বস্ত্রসম্ভার বিলীন তো হবেই; সেই সঙ্গে হাড়গোড় ভাঙ্গার ঝুঁকিও প্রবল। কোনো ঝুটঝামেলার মধ্যে না গিয়ে বরং আজকের বাসযাত্রায় বাতাস উপযাজক হয়ে যা উপহার দিচ্ছে, তাই নিয়ে সন্তুষ্ট থাকা উচিত।

শুধু আজ নয়, প্রতি কর্মদিবসে বাসে অফিসে যাওয়া-আসার পথে অভিজ্ঞতার ঝুলিতে যা সঞ্চয় হয়, তা লিখতে গেলে পৃষ্ঠার পর পৃষ্ঠা ভরে যাবে। সংবাদপত্রের ছোট্ট পরিসরে তা প্রকাশের কোনো সুযোগ নেই। আমি শুধু একদিনের ঘটনার একটা খণ্ডচিত্র উপস্থাপন করতে পারি। সে চেষ্টাই করা যাক। মিরপুর ২ নম্বর সেকশনে বাস পৌঁছার পর তরুণী কন্ডাকটরের হাতে ৫ টাকার একটা কয়েন ধরিয়ে দিয়ে নেমে গেল। তরুণী নেমে যাওয়ার প্রায় সঙ্গে সঙ্গেই সুড়–ৎ করে বাসে উঠল আট-নয় বছরের পত্রিকা বিক্রেতা এক কিশোর। বছরের প্রথমদিন তার বয়সী শিশু-কিশোররা নতুন বই হাতে বিদ্যালয়ের মাঠে উল্লাসে মেতেছে- এ ছবি সে নিশ্চয়ই পত্রিকায় দেখেছে। দেখে তার মনে কী অনুভূতি জেগেছিল, খুব জানতে ইচ্ছে করছে। আমার এ ইচ্ছায় পানি ঢেলে দিল ‘তৃতীয় লিঙ্গে’র দু’জন মানুষ। সাধারণভাবে এরা ‘হিজড়া’ নামে পরিচিত। হিজড়া দু’জন পত্রিকা বিক্রেতা হকারকে এক প্রকার ঠেলে সরিয়ে দিয়ে বাসের শেষপ্রান্তে গিয়ে বারকয়েক তালি বাজাল। তারপর বলল-
: আসসালামু আলাইকুম। ভাইয়ারা, আপুরা- হিজড়াদের সাহায্য করো। কোনো জোর-জবরদস্তি নাই। যার যা মনে চায়, তাই দাও...
সম্পূর্ণ নতুন কথা, ব্যতিক্রর্মী আচরণ। আগে এদের দেখা পেতাম মিরপুর ১০ নম্বর সেকশনে। দলবেঁধে দণ্ডায়মান হিজড়াদের মধ্যে দু’জন করে বাসে উঠেই অধিকাংশ যাত্রীর কাছ থেকে জোরপূর্বক টাকা আদায় করত। কেউ টাকা দিতে না চাইলে তার কোলে বসে পড়া ছাড়াও অশ্লীল অঙ্গভঙ্গি, গালিগালাজ ও হুমকি প্রদানেও পিছপা হতো না। কয়েকদিন আগে টাকা দিতে অস্বীকার করায় এরা একজন কলেজছাত্রকে বাস থেকে ফেলে দিয়ে গুরুতর আহত করার পর পত্র-পত্রিকায় ব্যাপক লেখালেখি হয়েছে। এ কারণে কয়েকদিন এদের দেখা মেলেনি। আজ আবার উদয় হয়েছে, তবে সংযত আচরণ ও ভদ্রবেশে। বাংলাদেশের ভঙ্গুর ‘টেকসই উন্নয়নে’র মতো এদের এ পরিশীলিত আচরণ বেশিদিন টিকবে বলে মনে হয় না। তখন এরা নিশ্চয়ই আবার উদ্ধত, অসংযত ও মারমুখী হয়ে উঠবে।

দিনের পর দিন হিজড়াদের এ অত্যাচার মানুষ মুখ বুজে সহ্য করছে- কারণ এ সমস্যার সমাধান যাদের হাতে, তারা রহস্যজনকভাবে নীরব ও নিষ্ক্রিয়। স্থানীয় রাজনীতিক, আইনশৃংখলা বাহিনীর সদস্য ও মাস্তানদের পৃষ্ঠপোষকতা ছাড়া কোনো একটি গোষ্ঠীর পক্ষে দিনের পর দিন সমাজের মানুষকে মাত্রাছাড়া নিপীড়নের শিকারে পরিণত করা কি সম্ভব? সরকার নগরবাসীকে দু’জন ‘পিতা’ উপহার দিয়েছে। তাদের দায়িত্ব কেবল রাস্তাঘাট উন্নয়নের ঠিকাদারি করা নয়, নগরে চলমান বিভিন্ন নৈরাজ্য ও বিশৃংখলা রোধ করে নাগরিকদের স্বস্তির মধ্যে রাখাটাও তাদের দায়িত্বের মধ্যে পড়ে। ‘নানা কাজে’ অতিশয় ব্যস্ত নগরপিতাদ্বয়ের এ বিষয়ে ভাববার সময় আছে বলে মনে হয় না।

হিজড়া জনগোষ্ঠীকে পুনর্বাসনের ‘মহৎ উদ্দেশ্য’ সামনে রেখে ঢাকাসহ সারা দেশে বন্ধু সোসাইটি, বান্ধবী কেন্দ্র জাতীয় সংগঠন ও সংস্থা গড়ে উঠেছে। এ কাজে দেশী-বিদেশী দান-অনুদানেরও অভাব নেই। তারপরও কোনো সুফল দৃশ্যমান নয়। এর কারণ কী? আসলে সবাই একেকটা ‘সাবজেক্ট’ ঠিক করে নিজেদের আখের গোছানোয় ব্যস্ত। শিক্ষার সঙ্গে সংযুক্ত ব্যক্তিরা শিক্ষার্থীদের সাবজেক্ট বানিয়ে কর্ম হাসিল করছে। প্রজাতন্ত্রের কর্মচারি-কর্মকর্তারা ‘ফাইল’কে সাবজেক্ট বানিয়ে স্ফীত হচ্ছে। রাজনীতিকরা জনগণকে সাবজেক্ট বানিয়ে ক্ষমতার আলু-বেগুন, ঝিঙা-পটল সব খাচ্ছে। চিন্তার জাল ছিন্ন হল ডানদিকের সিটে বসা এক নারীর আর্তচিৎকারে। জানতে চাইলাম-
: কী হইছে?
- আমার ১০০ টাকা নিয়া নিছে।
হিজড়া দু’জন বাস থেকে নেমে যাচ্ছিল। ডাক দিয়ে বললাম-
: এই, ওনার কাছে আর টাকা নাই। ১০ টাকা রাইখ্যা ৯০ টাকা ফেরত দেও।
অনিচ্ছা সত্ত্বেও একজন কাছে এসে বলল-
: আহা রে সোনা! ওনার প্রতি তোমার যখন এত দরদ, টাকাটা তুমিই দিয়ে দাও না!
- অত কথার দরকার কী? তোমারে যা বলছি, সেইটা করো।
গজগজ করতে করতে কয়েকটা খুচরা নোট ভদ্রমহিলার হাতে ধরিয়ে দিয়ে শরীর দুলাতে দুলাতে সে বাস থেকে নেমে গেল। ভদ্রমহিলা নোটগুলো গণনা শেষে বললেন-
: তাও ৫০ টাকা নিয়া গেছে।
বললাম-
: আপনে ওর হাতে ১০০ টাকার নোট দিছেন কেন?
- ভাংতি ছিল না।
: যখন টাকার জন্য হাত বাড়াইছে, আপনে না করতে পারলেন না?
ভদ্রমহিলা ঢোক গিললেন। মিরপুর ১০ নম্বর সেকশনের চৌরাস্তার মোড়ে প্রতিদিনই ট্রাফিক জ্যামে পড়তে হয়। আজকের অবস্থা ভয়াবহ। মনে হচ্ছে, ভিভিআইপি গোছের কেউ রাস্তা অতিক্রম করবেন। তিনদিকের রাস্তা বন্ধ করে আইনশৃংখলা বাহিনীর লোকজন, ট্রাফিক সার্জেন্ট ও ট্রাফিক পুলিশরা সতর্ক ভঙ্গিতে দাঁড়িয়ে আছেন। খেলাফত যুগের শাসকবর্গের কেউ কেউ নিজের পরিচয় গোপন করে প্রজা-দর্শনে বের হতেন। প্রজাদের দুঃখ, কষ্ট ও সমস্যা নিজের চোখে দেখে তার সমাধান খুঁজতেন। এ যুগে বিশ্বের অধিকাংশ দেশে ক্ষমতার শীর্ষে অধিষ্ঠিতরা নিরাপত্তাজনিত কারণে নিবিড় প্রজা-দর্শনের সুযোগ গ্রহণ করতে পারেন না। তারা সারাক্ষণ নিরাপত্তাকর্মী ও দলীয় লোকজন দ্বারা পরিবেষ্টিত থাকেন এবং এরকম ‘চিরুনি পরিষ্কার’ রাস্তায় ‘ওড়াধুরা’ গতি নিয়ে চলাচল করেন। আমার ধারণা, বাংলাদেশে যারা যখন ক্ষমতার শীর্ষে অবস্থান করেন, তারা যদি মাঝেমধ্যে আত্মপরিচয় গোপন রেখে সাধারণ মানুষের কাতারে মিশে যেতে পারতেন, তাহলে যানজটসহ সারা দেশের শহর-বন্দর-জনপদে বিরাজমান সমস্যাগুলো নিশ্চয়ই উপলব্ধি করতেন এবং তা সমাধানে উদ্যোগী হতেন।

দলছুট হয়ে একজন ট্রাফিক পুলিশ খানিকটা দূরে বিষন্ন ভঙ্গিতে দাঁড়িয়ে আছে। কোনো কারণে কি তার মন খারাপ? কেন মন খারাপ? সন্তানকে স্কুলে ভর্তি করার টাকা জোগাড় হয়নি এখনও? বাসায় বাজার নেই? পরিবারের কেউ গুরুতর অসুস্থ? ইউনিফর্মের পকেটের ওপরে তার নাম লেখা- সোহরাব। দশম শতাব্দীর একটি বিয়োগান্তক ঘটনাকে উপজীব্য করে রচিত পারস্য উপকথা সোহরাব-রুস্তুম কাহিনীর সোহরাব চরিত্রটি বীর পাহলোয়ান, মোটাতাজা ও বলশালী পুরুষ। আমাদের এ সোহরাব তালপাতার সেপাই! তালপাতার সেপাইয়ের জন্য খুব মায়া হচ্ছে। বেচারা! রোদে-বৃষ্টিতে একাকার হয়ে ঘণ্টার পর ঘণ্টা রাস্তায় দাঁড়িয়ে দায়িত্ব পালন করতে হয় তাকে। তারপরও সমালোচনার তীর অহর্নিশ তাকে বিদ্ধ করে। প্রশংসা জোটে কদাচিৎ, অথবা জোটেই না। সুমিষ্ট স্বরে একজন সালাম দিলেন। তাকিয়ে দেখি, বাসের ভেতর দাঁড়িয়ে আছেন জোব্বা-টুপি পরিহিত এক মওলানা সাহেব। তিনি মাদ্রাসা ও এতিমখানার জন্য দান-খয়রাত ও সদকা সংগ্রহ করছেন। মওলানা সাহেব নেমে যাওয়ার পর বাসে উঠল এক কিশোরী। সে যাত্রীদের হাতে একটা কাগজ ধরিয়ে দিচ্ছে। কাগজে তার পরিবারের দুঃখ-দুর্দশার কথা লেখা। প্রথমে ভেবেছিলাম, কথা বলতে পারে না; তাই হয়তো লিখিত বক্তব্য পেশ করছে। পরে দেখলাম, বোবা নয়; কথা বলতে পারে। কিশোরীর ভিক্ষাবৃত্তি দেখে মনে প্রশ্ন জাগল, তার বয়সী একটি মেয়ে ইচ্ছে করলেই গার্মেন্টসে চাকরি করতে পারে। তাহলে এ সুযোগ না নিয়ে সে ভিক্ষা করছে কেন? শোনা যায়, ঢাকা শহরে বিভিন্ন চক্র আছে- যারা মানুষকে ভিক্ষা করতে বাধ্য করে। এই কিশোরী কি এরকম কোনো চক্রের খপ্পরে পড়েছে?

ভিভিআইপিদের গাড়িবহর চলে যাওয়ার পর সড়ক খুলে দেয়া হল। মিরপুর ১১ নম্বর সেকশনে এক লোক বাসে উঠে রাজমিস্ত্রির যোগালি হিসেবে নিজের পরিচয় দিয়ে জেএসসি পরীক্ষায় গোল্ডেন জিপিএ পাওয়া সন্তানের নবম শ্রেণীতে ভর্তির জন্য সহযোগিতার আবেদন জানাল। লোকটাকে আমি চিনতে পারলাম। মাসছয়েক আগে বাড্ডা-রামপুরা রোডে তাকে অসুস্থ মায়ের চিকিৎসার জন্য টাকা সংগ্রহ করতে দেখেছি। কয়েকদিন আগে জেএসসি পরীক্ষার রেজাল্ট প্রকাশিত হয়েছে। বোঝা যাচ্ছে, সিজন অনুযায়ী এই লোক তার গল্পের পাত্র-পাত্রীর পরিবর্তন ঘটায়। লোকটার অসহায়ত্ব দেখে এক নারী তাকে ৫০ টাকা দান করলেন। নারীরা হচ্ছে মায়াবতীর জাত। মানুষের দুঃখ-কষ্টের কথা শুনে তারা অল্পতেই কাতর হয়। একবার ভাবলাম, গল্পের আড়ালে লুকিয়ে থাকা সত্য ফাঁস করে মায়াবতীর প্রতিক্রিয়া কেমন হয়, দেখব কিনা! পরক্ষণেই মনে হল, সব সত্যের প্রকাশ জরুরি নয়। কিছু কিছু বিষয় গোপন থাকাই ভালো। ফাঁসের কথা মনে হতেই অনেকদিন আগের একটি ঘটনা মনে পড়ল। তখন কালশি ফ্লাইওভার নির্মিত হয়নি। মহাখালি-বনানী হয়ে অফিসে যাতায়াত করি। রূপকথা নামের বাসে উঠার পর দু’হাত কাটা এক লোক নিজের পেশার বর্ণনা দিয়ে সাহায্য চাইতেই পাশের সিটে বসা এক বৃদ্ধ বলে উঠলেন-
: তুই ড্রাইভার আছিলি, না ডাকাইত আছিলি? শিকদার বাড়িতে ডাকাতি করতে যাইয়া ধরা খাওয়ার পর পাবলিক তর দুই হাত কাইট্যা দেয় নাই?
লোকটা চমকে উঠে বৃদ্ধের দিকে তাকাল। তারপর পিছু হটতে হটতে বলল-
: আমি ডাকাইত আছিলাম ভালা কথা, কিন্তু তুই কি দরবেশ? তর পেটে গু নাই?

বৃদ্ধ সিট ছেড়ে উঠে দাঁড়াতেই লোকটা বাস থেকে ঝাঁপ দিল। মনে হয়েছিল, সে চাকার নিচে পড়বে। পরে দেখলাম- না, গুটি-গুটি পায়ে ফুটপাতে উঠছে। সৃষ্টিকর্তার দেয়া মেধা, শক্তি ও অঙ্গ-প্রত্যঙ্গের অপব্যবহার করলে কী ফল ভোগ করতে হয়, এই লোকটি বেঁচে থেকে প্রতিমুহূর্তে তা উপলব্ধি করছে। সত্য প্রকাশের কারণে লোকটি আজ মারা গেলে তার উপলব্ধির দরজা চিরতরে বন্ধ হয়ে যেত। এ জাতীয় দরজা বন্ধ করে দেয়া কি ঠিক?
মোকাম্মেল হোসেন : সাংবাদিক
[email protected]
শীর্ষ খবর
সর্বশেষ খবর
জাতীয়
'জেএমবি প্রধান আইয়ুব বাচ্চুকে অচিরেই গ্রেফতার করা হবে'
নির্বাচনে সেনাবাহিনী স্ট্রাইকিং ফোর্স হিসেবে থাকবে: ওবায়দুল
আন্তর্জাতিক
গোমাংস বহনের অভিযোগে পিটিয়ে হত্যা: বিজেপি নেতা গ্রেফতার
কংগ্রেসের কাছে ক্ষমতা হারাচ্ছে ট্রাম্প!
রাজনীতি
মুসলিম নিধন প্রতিরোধে ব্যর্থতা ক্ষমার অযোগ্য: মাহমুদুর রহমান
সাত মামলায় জামিন বুলুর
খেলা
পাতানো ম্যাচে পাকিস্তানের কাছে হার কোহলি-যুবরাজদের!
হয় সমঝোতা, নয় সফর বয়কট অজিদের
দেয়াল দেয়াকে কেন্দ্র করে যুবক খুন
গোমাংস বহনের অভিযোগে পিটিয়ে হত্যা: বিজেপি নেতা গ্রেফতার
১০ হাজার টাকা মুচলেকায় সিটিসেল এমডির জামিন
সেতুটি ৩ বছরেও পুনঃনির্মাণ হয়নি!
গোলাপগঞ্জে পাহাড়-টিলায় ঝুঁকিতে ২শতাধিক পরিবার
ভারতে পাচারের সময় মাদ্রাসা ছাত্রকে উদ্ধার
মাদক ছেড়ে শুদ্ধ হতে নারীসহ ৬জনের আত্মসমর্পণ
দেশের বেশিরভাগ এলাকায় বৃষ্টিপাত অব্যাহত থাকতে পারে
কুষ্টিয়ায় বজ্রপাতে শিশুসহ নিহত ৫
'চক্রান্তের বিরুদ্ধে সতর্ক অবস্থানে ১৪ দল'
কিছুমিছু বিভাগের অারও খবর
সব সত্যের প্রকাশ জরুরি নয়...
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
বাংলার মুখ
শিল্প বাণিজ্য
উত্তরের জনপদ
আবহমান চট্টগ্রাম
দুটি পাতা একটি কুঁড়ি
টিউটোরিয়াল
দ্বিতীয় সংস্করণ
রাজধানীর খবর
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
১০ হাজার টাকা মুচলেকায় সিটিসেল এমডির জামিন       ৬১ জনের বিরুদ্ধে দুদকের মামলা, গ্রেফতার ২       মুসলিম নিধন প্রতিরোধে ব্যর্থতা ক্ষমার অযোগ্য: মাহমুদুর রহমান       সিলেটে বন্যা পরিস্থিতির অবনতি, ১৭৪ স্কুল বন্ধ       সন্ধ্যায় বঙ্গভবনে যাচ্ছেন প্রধানমন্ত্রী